പെണ്കുട്ടിയെ പ്രായപൂര്ത്തിയാകാത്ത 7 പേര് ചേര്ന്ന് ബലാത്സംഗം ചെയ്തു റാഞ്ചി: പ്രായപൂര്ത്തിയാകാത്ത ഏഴുപേര് ചേര്ന്ന് പെണ്കുട്ടിയെ ബലാത്സംഗം ചെയ്തു. ഓഗസ്റ്റ് 26ന് റാഞ്ചി ജില്ലയിലാണ് സംഭവം പരിചയക്കാരിലൊരാള് പെണ്കുട്ടിയെ പ്രലോഭിപ്പിച്ച് ബൈക്കില് കൊണ്ടുപോയി ആളൊഴിഞ്ഞ സ്ഥലത്ത് എത്തിച്ചു. തുടര്ന്ന് അവിടെ കാത്തുനിന്ന 6 സുഹൃത്തുക്കളെ കണ്ട് പെണ്കുട്ടി രക്ഷപ്പെടാന് ശ്രമിച്ചെങ്കിലും ഇവര് ചേര്ന്ന് ക്രൂരമായി ബലാത്സംഗം ചെയ്യുകയായിരുന്നു. തുടര്ന്ന് പരിചയക്കാരന് പെണ്കുട്ടിയെ വീട്ടില് കൊണ്ടുവിട്ടു. തുടര്ന്ന് പെണ്കുട്ടി ബന്ധുക്കളോട് പറഞ്ഞതോടെയാണ് സംഭവം പുറത്തറിഞ്ഞത്. സംഭവത്തില് നാലുപേരെ അറസ്റ്റ് ചെയ്തു. ഇവരെ ജുവനൈല് ഹോമിലേക്ക് മാറ്റിയതായി പൊലീസ് പറഞ്ഞു.